Document ID: 32013D0375

IZVEDBENI SKLEP SVETA
z dne 9. julija 2013
o odobritvi posodobljenega programa za makroekonomsko prilagoditev za Portugalsko
(2013/375/EU)
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (1), in zlasti člena 7(5) Uredbe,
ob upoštevanju predloga Evropske komisije,
ob upoštevanju naslednjega:
(1)
Uredba (EU) št. 472/2013 se uporablja za države članice, ki na dan začetka njene veljavnosti že prejemajo finančno pomoč, vključno s pomočjo iz Evropskega mehanizma za finančno stabilizacijo (EFSM) in/ali Evropskega instrumenta za finančno stabilnost (EFSF).
(2)
Uredba (EU) št. 472/2013 določa pravila za odobritev programov za makroekonomsko prilagoditev v državah članicah, ki prejemajo takšno finančno pomoč, ki jih je treba izvajati povezano z določbami Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (2), ko zadevna država članica prejme pomoč iz EFSM in tudi iz drugih virov.
(3)
Portugalski je bila z Izvedbenim sklepom Sveta 2011/344/EU z dne 17. maja 2011 o finančni pomoči Unije Portugalski (3) odobrena finančna pomoč iz EFSM in iz EFSF.
(4)
Zaradi doslednosti bi bilo treba posodobljeni program za makroekonomsko prilagoditev za Portugalsko v Uredbi (EU) št. 472/2013 odobriti s sklicevanjem na ustrezne določbe Izvedbenega sklepa 2011/344/EU.
(5)
V skladu s členom 3(10) Izvedbenega sklepa 2011/344/EU je Komisija skupaj z Mednarodnim denarnim skladom in v povezavi z Evropsko centralno banko izvedla sedmi pregled za oceno napredka portugalskih organov na področju izvajanja dogovorjenih ukrepov v okviru programa za makroekonomsko prilagoditev, kot tudi njihove učinkovitosti ter ekonomskega in socialnega vpliva. Zaradi tega pregleda je treba obstoječi program za makroekonomsko prilagoditev nekoliko spremeniti.
(6)
Te spremembe so opredeljene v ustreznih določbah Izvedbenega sklepa 2011/344/EU, kakor je bil spremenjen z Izvedbenim sklepom Sveta 2013/323/EU (4) -
SPREJEL NASLEDNJI SKLEP:
Člen 1
Ukrepi iz člena 3(7) do (9) Izvedbenega sklepa 2011/344/EU, ki jih mora Portugalska sprejeti v okviru programa za makroekonomsko prilagoditev, se odobrijo.
Člen 2
Ta sklep je naslovljen na Portugalsko republiko.
V Bruslju, 9. julija 2013

Labels: 2
19
5
18
15